open-index/open-wikipedia-markdown huggingface dataset:
Los Teques

**Los Teques** on kaupunki Pohjois-Venezuelassa. Se on Mirandan osavaltion pääkaupunki. Los Tequesista matkaa Venezuelan pääkaupunkiin Caracasiin on noin 30 kilometriä. Vuoden 2011 väestönlaskennan mukaan kaupungissa asui 194&nbsp;655 asukasta.

Los Teques perustettiin vuonna 1777. Se sai nimensä aluetta asuttaneen intiaaniheimon mukaan. Mirandan osavaltion pääkaupunki Los Tequesista tuli vuonna 1927.

Vuonna 2006 valmistui 9,5 kilometrin pituinen Los Tequesin metro, joka on yhteydessä Caracasin metroon.

## Lähteet
Otto Heinrich Warburg

**Otto Heinrich Warburg**  (8. lokakuuta 1883 Freiburg im Breisgau - 1. elokuuta 1970 Länsi-Berliini) oli saksalainen lääketieteen tutkija. Hänet palkittiin vuonna 1931 Nobelin fysiologian tai lääketieteen palkinnolla hengitysentsyymien tutkimuksesta..

Warburg väitteli kemiasta Berliinin yliopistossa vuonna 1906 ja lääketieteestä Heidelbergin yliopistossa 1916. Hän tutki merieläinten aineenvaihduntaa Napolissa. Nobelilla palkittu tutkimus kohdistui soluhengitykseen liittyviin entsyymeihin. Vuodesta 1931 hän johti solubiologian Kaiser Wilhelm -instituuttia Berliinissä. Warburgille ehdotettiin toista Nobelia 1944, mutta saksalaisia oli kielletty ottamasta Nobeleita vastaan Hitlerin hallinnon aikana.

## Lähteet
Sininärhet

**Sininärhet** (Coraciidae) eli **säihkynärhet** on säihkylintujen lahkoon kuuluva heimo.

## Suvut ja lajit

*Sininärhet
**Viirusininärhi *Coracias naevius*
**Intiansininärhi *Coracias benghalensis*
**Celebesinsininärhi *Coracias temminckii*
**Viirisininärhi *Coracias spatulatus*
**Savannisininärhi *Coracias caudatus*
**Abessiniansininärhi *Coracias abysinnicus*
**Sininärhi *Coracias garrulus*
**Vaaleasininärhi *Coracias cyanogaster*
*Siepposininärhet
**Guineansininärhi *Eurystomus gularis*
**Afrikansininärhi *Eurystomus glaucurus*
**Aasiansininärhi *Eurystomus orientalis*
**Molukkiensininärhi *Eurystomus azureus*

## Tuntomerkit
Sininärhet ovat keskikokoisia, kirkkaanvärisiä lintuja, joilla on lyhyt nokka ja jalat ja keskipitkät siivet. Joillakin lajeilla on pitkät pyrstösulat.

## Levinneisyys ja elinympäristö
Sininärhet elävät Vanhan mantereen alueella avoimissa metsissä ja metsänreunoilla, jotkin lajit alamaan sademetsissä ja niiden reunoilla.

## Lähteet
Batthyány térin asema

**Batthyány tér** on Budapestin metron linjan 2 ja HÉV-lähijunaverkoston linjan 5 asema Budan puolella Unkarin pääkaupungissa Budapestissa. Maanalainen asema sijaitsee Batthyány tér -aukiolla Tonavan länsirannalla.

## Lähteet
Savonlinnan lyseon lukio

**Savonlinnan lyseon lukio** on Savonlinnan keskustassa toimiva, noin 450 opiskelijan yleislukio. Lukion syksystä 2018 lähtien toimineelle urheilulinjalle hyväksytään vuosittain 30 opiskelijaa. Lukiossa on myös mahdollista suorittaa laajuudeltaan joustava tekniikan opintokokonaisuus. Lyseolla on erillinen fysiikan, kemian ja biologian laboratorio kokeellista työskentelyä varten. 

Lukio sijaitsee Piispanmäellä vuonna 1966 valmistuneessa ja vuonna 2005 peruskorjatussa koulurakennuksessa. Iltaisin samoissa tiloissa toimii Savonlinnan aikuislukio.

## Historia

Vuonna 1639 Suomen kenraalikuvernööri Pietari Brahe perusti Savonlinnaan pedagogion eli Savonlinnan ensimmäisen koulun, joka toimi vuosina 1639–1788. Suomenkielinen reaalilyseo aloitti toimintansa Savonlinnassa 1884. Savonlinnan Lyseon lukio juhli 125-vuotisjuhlavuottaan vuonna 2009 ja 140-vuotisjuhlavuottaan vuonna 2024.

## Lyseossa opiskelleita
Lähde:
* Erkki Melartin, säveltäjä, Helsingin musiikkiopiston (myöh. Sibelius-Akatemia) johtaja 1911–1936
* Joel Lehtonen, kirjailija
* Eino Kalima, teatterinjohtaja, ohjaaja, professori, Kansallisteatterin johtaja 1917–1950
* Lauri Kristian Relander, Suomen tasavallan presidentti 1925–1931
* Taneli Kuusisto, säveltäjä, musiikkikriitikko, opettaja ja kuoronjohtaja, Sibelius-Akatemian rehtori 1959–1971
* Erkki Pale, matemaatikko ja vakuutusjohtaja, kehitti nykyisin käytössä olevan henkilötunnuksen
* Veikko Helasvuo, Sibelius-Akatemian rehtori 1971–1981
* Simo Vuorilehto, Nokian pääjohtaja 1988–1992
* Jouko Loikkanen, Tielaitoksen pääjohtaja 1978–1996, II valtiovarainministeri 1976–1977
* Ere Kokkonen, elokuvaohjaaja
* Matti Louekoski, pitkäaikainen ministeri
* Paavo Pelvo, taidemaalari
* Kari Jordan, Metsä Groupin pääjohtaja 2006–2018

## Lähteet

## Aiheesta muualla
* Savonlinnan lyseon lukion vuosikertomus 2018-2019 (pdf) (savonlinnanlyseonlukio.onedu.fi)
* STT: Katedralskolan i Åbo lukiovertailun ykkönen (3.12.2018: STT:n lukiovertailu)  (ts.fi)
Savonlinnan aikuislukio

**Savonlinnan aikuislukio** on Savonlinnassa toimiva aikuislukio. Aikuislukiossa voi suorittaa joustavasti peruskoulu- ja lukio-opinnot, ylioppilastutkinnon sekä yksittäisen oppiaineen oppimäärän tai yksittäisiä kursseja. Koulu toimii samoissa tiloissa Savonlinnan lyseon lukion kanssa. Savonlinnan lyseon lukion rehtori Ismo Falck on myös aikuislukion rehtori. Savonlinnan aikuislukiossa opiskelee noin 600 opiskelijaa.

Koulu aloitti toimintansa syksyllä 1978 nimellä Piispanmäen lukion iltalinja. Nykyisen nimensä koulu sai 1. elokuuta 2003.

Savonlinnan aikuislukiossa voi suorittaa peruskoulu- ja lukio-opintoja ilta- tai etäopiskeluna. Aikuislukion opetussuunnitelmaan kuuluu useita kieliä: englanti, espanja, ruotsi, japani ja venäjä sekä suomi äidinkielenä ja maahanmuuttajille tarkoitettu suomi toisena kielenä -opetus. Koulu tarjoaa starttilukio-linjan sellaisille opiskelijoille, jotka haluaisivat lukio-opiskelijoiksi, mutta eivät jostain syystä ole päässeet lukion opiskelijoiksi. Maahanmuuttajataustaisille opiskelijoille on tarjolla lukioon valmistavaa koulutusta (luva-koulutus), jossa painotetaan suomen kielen ja lukio-opinnoissa tarvittavien opiskelutaitojen harjoittamista. Opiskelu on opiskelijalle maksutonta.

## Lähteet
Foshan

**Foshan** () on prefektuuritason suurkaupunki Kiinan Guangdongin maakunnassa Etelä-Kiinassa. Kaupunki on kasvanut yhteen maakunnan pääkaupunki Kantonin sen lounaislaidalta. Foshanissa on yhteensä noin 7,2 miljoonaa asukasta. Sen pinta-ala on 3&nbsp;848 neliökilometriä. 

Kaupungille myönnettiin prefektuuritason kaupungin asema vuonna 1970. Vuonna 2009 käynnistettiin hanke kaupungin yhdistämiseksi Kantoniin.

Paikallishallinnon piirikuntatasolla Foshan jakautuu viiteen kaupunkipiiriin (numerointi oheisen kartan mukaan): 1. Chancheng, 2. Nanhai, 3. Shunde, 4. Sanshui ja 5. Gaoming. Kaupungin hallinto sijaitsee Chanchengin piirissä.

Vuosisatoja vanha Foshanin kaupunki tunnettiin käsitöistään ja posliinituotannostaan. Nykyään se on nopeasti kasvava ja vauras teollisuuskaupunki, jonka asukkaista suurin osa on muuttanut Kiinan muista maakunnista. Foshanissa on runsaasti muun muassa metalli-, elektroniikka- ja kemianteollisuutta.

Kaupunkiin valmistui *FMetron* nimellä tunnettu maanalainen vuonna 2010. Foshan Shadin lentoasemalta on säännöllinen yhteys muun muassa Pekingiin ja Shanghaihin. Foshan on tärkeä Kantonin, Hongkongin ja Guangdoun maakunnan välisen rautatieliikenteen risteysasema.

Foshanissa sijaitsee myös vuonna 1995 perustettu yliopisto.

## Ilmasto
Foshanissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on leutoa ja kuivaa. Vuoden keskilämpötila on noin 22&nbsp;°C ja keskimääräinen sademäärä 1&nbsp;660 millimetriä. Heinäkuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 14&nbsp;°C. Sateisin kuukausi on kesäkuu, jolloin sataa keskimäärin noin 270 millimetriä. Joulukuu puolestaan on kuivin kuukausi. Silloin keskimääräinen sadanta on 34 millimetriä.

## Lähteet

## Aiheesta muualla

*Foshan international  (foshan.gov.cn)
*Foshan City Information (erityisesti talouspainotus)  (chinaknowledge.com)
*China Postal code Guangdong Province (prefektuuri ja piirikuntataso)  (youbianku.com)
A Little Pain

**A Little Pain** on Olivia Lufkinin yhdeksäs single, jonka on tuottanut Olivian kanssa Cutting Edge-tuotantoyhtiö. Se julkaistiin CD- ja CD&DVD-muodossa 26. kesäkuuta 2006, neljä vuotta myöhemmin hänen aiemman singlen, Into the Starsin julkaisun jälkeen. Single tehtiin erityisesti Nana-animesarjaa varten ja sitä käytettiin sarjan ensimmäisenä loppusinglenä.

## Listasijoitukset

## Lähteet
Charles Scott Sherrington

**Charles Scott Sherrington** (27. marraskuuta 1857 – 4. maaliskuuta 1952) oli brittiläinen lääketieteen tutkija. Hänet palkittiin vuonna 1932 Nobelin fysiologian tai lääketieteen palkinnolla neuronien tutkimuksesta.

Sherrington suoritti lääketieteen tutkinnon Cambridgessa ja jatkoi opintojaan Berliinin yliopistossa. Hän luennoi St Thomasin opetussairaalassa ja sen jälkeen toimi professorina Lontoon, Liverpoolin ja Oxfordin yliopistoissa. Hän tutki kissojen, koirien ja apinoiden aivoja ja hermostoa. Sanat *[[neuroni]]* ja *[[synapsi]]* ovat Sherringtonin keksimiä. Hänen tutkimustyönsä tuloksia on käytetty hyväksi nykyisten aivokirurgian menetelmien kehittämisessä.

Tieteellisen työnsä lisäksi Sherrington julkaisi runokokoelman ja kaksi teosta 1500-luvun ranskalaisen fyysikon Jean Fernelin elämästä.

## Lähteet
Unipro

**PAO Unipro**, ennen vuotta 2016 **E.ON Russia** eli **E.ON Rossija** (, aiemmin OGK-4) on Venäjällä toimiva, pääosin saksalaisomisteinen energiayhtiö. Yhtiön osake noteerataan Moskovan pörssissä. Unipron enemmistöomistaja on vuodesta 2016 toiminut saksalainen Uniper-energiayhtiö, joka muodostettiin aiemman E.ON yhtiön toimintoja uudelleenjärjestettäessä, ja jolle siirrettiin muun muassa E.ON-yhtiön aiemmat Venäjän toiminnot. 

Vuoden 2012 alussa tämän Venäjällä viittä fossiilisilla polttoaineilla toimivaa voimalaitosta hallitsevan energiakonsernin asennettu sähköntuotantokapasiteetti oli 10,3 gigawattia. Yhtiön vuoden 2011 sähköntuotanto oli 62,5 gigawattituntia. Yhtiön suunnitelmissa on kasvattaa tuotantoaan Venäjällä.

Yhtiön pääkonttori on Surgutissa, Hanti-Mansiassa. E.ON Russian osakkeet noteerataan  Venäjän arvopaperipörssissä (MICEX-RTS).

## Voimalaitokset

Yhtiöllä on viisi pääosin sähköä tuottavaa voimalaa ja yksi lämpövoimala.
# Surgutskaja GRES-2, maakaasun polttoon pohjautuva lämmön ja sähkön yhteistuotanto, voimalakapasiteetti 5,6 GW, Surgut, Hanti-Mansia
# Berezovskaja GRES, hiilivoimala, kapasiteetti 1,6 GW, Šarypovo, Krasnodarin aluepiiri. Tähän voimalaitokseen liittyy lämpövoimala.
# Šaturskaja GRES, maakaasua pääpolttoaineenaan käyttävä lämmön ja sähkön yhteistuotanto, kapasiteetti 1,5 GW, Šatura, Šaturan piiri, Moskovan alue
# Smolenskaja GRES, hiiltä ja maakaasua polttava lämpövoimala, kapasiteetti 0,63 GW, Ozjornyi, Duhovštšinskin piiri, Smolenskin alue
# Jaivilskaja GRES, maakaasua ja hiiltä käyttävä lämpövoimala, kapasiteetti 1,0 GW, Aleksandrovsk, Permin aluepiiri

## Lähteet
British Home Stores

**British Home Stores** (lyh. **BHS**) on brittiläinen tavarataloketju, jonka myymälät ovat erikoistuneet pääosin kodin tuotteiden ja vaatteiden myymiseen.

Ensimmäinen BHS-tavaratalo avattiin Lontoon Brixtonissa vuonna 1928. Nykyisin ketjulla on Yhdistyneessä kuningaskunnassa yli 100 myymälää. Ketju on Arcadia Groupin omistuksessa.

## Aiheesta muualla

*British Home Storesin kotisivu
Jalkapallon A-poikien SM-sarja

**Jalkapallon A-poikien SM-sarja** (myös **P20 SM**) on Suomen Palloliiton alainen nuorten jalkapallosarja. Siihen ovat oikeutettuja osallistumaan alle 20-vuotiaat pelaajat.

A-poikien Suomen mestaruudesta on pelattu erilaisin sarjamuodoin vuodesta 1942 lähtien. Vuosina 1993-2006 sarja oli tarkoitettu alle 20-vuotiaille pelaajille.

## Suomen mestarit
### 1942–1953
Vuosina 1942 ja 1953 välillä Suomen Palloliiton ja Työväen Urheiluliiton seurat pelasivat omat sarjat. Vuosina 1942-1945 Suomen mestariksi julistettiin SPL:n mestari ja vuosina 1946-1953 liittojen mestarit kohtasivat mestaruusottelussa. Vuoden 1942 pelatussa liitto-ottelussa TuTo voitti HJK:n 3–2, mutta ottelulla ei ollut tuolloin SM-arvoa.

### 1954–

## Mestaruudet seuroittain
*16 – TPS
*15 – KuPS, HJK
*5 – KTP
*4 – Reipas
*3 – VPS
*2 – FC Inter, FC Kuusysi, Ilves, KPT, KPV, MP, TKT
*1 – AC Vantaa, Atlantis FC, JJK, Jyry, JäPS, OTP, PK-35, RoPS, TaPa, TPV, VIFK, Ässät, FC Lahti

## Katso myös
*Jalkapallon B-poikien SM-sarja
*Kai Pahlman -turnaus

## Lähteet
*Finland - List of Youth Champions
*Suomen Palloliiton julkaisemat Jalkapallokirjat eri vuosilta
Purjehdus kesäolympialaisissa 2012 – naisten Elliott 6m

**Naisten Elliott 6m-luokan purjehduksessa [[Kesäolympialaiset 2012|kesäolympialaisissa 2012]]** kilpailtiin 29. heinäkuuta – 11. elokuuta. Siihen osallistui 12 venekuntaa. 

Kilpailussa purjehdittiin ensiksi jokainen jokaista vastaan. Voitosta hyvitettiin 1 pisteellä, hävinnyt jäi nollille. Kahdeksan eniten pisteitä saavuttanutta venekuntaa selviytyi pudotuskilpailuihin. Puolivälierissä purjehdittiin paras viidestä -menetelmällä, eli kolmella voitolla selvisi välieriin.

Välieristä piti niin ikään selviytyä loppukilpailuun kolmella voitolla, mutta heikkojen tuulten takia kilpailut jouduttiin supistamaan tapahtuvaksi paras kolmesta -menetelmällä. Suomi hävisi ratkaisevassa kolmannessa purjehduksessa Australialle muutamalla sentillä. Suomen veneen keula saavutti maalilinjan ensiksi, mutta ratkaisevaa oli se, että australialaisveneen purje ylitti linjan ennen suomalaisten purjetta. 

Loppukilpailu ja kilpailu kolmannesta sijasta suoritettiin jälleen paras viidestä -menetelmällä. Suomi voitti Venäjän pronssikamppailussa 3–1, mutta venäläisten protestoitua, vahvistusta mitalin voittamisesta saatiin odotella minuuttikaupalla. Finaalissa tarvittiin kaikki viisi lähtöä, ennen kuin olympiavoitto ratkesi Espanjan venekunnan hyväksi.

## Miehistöt

## Tulokset
### Alkukilpailu
Lähde

### Pudotuskilpailu

Sijat 5–8 ratkaistiin alkukilpailun sijoitusten perusteella, koska tuulet eivät olleet suotuisia ohjelmaan merkittyjen sijoituskilpailujen järjestämiseksi.
5.Yhdysvallat 6.Ranska 7.Iso-Britannia 8.Alankomaat    

## Lähteet
* Sailing – London 2012
Marks & Spencer

**Marks & Spencer** (lyh. **M&S**) on brittiläinen vähittäiskaupan ketju, jonka perustivat valkovenäläistä juutalaissukua edustanut Michael Marks ja Yorkshiresta kotoisin ollut talousmies Thomas Spencer Leedsissä vuonna 1884.

Marks & Spencerillä on noin 800 myymälää Britanniassa ja 450 muissa maissa. Myymälöistä suurin osa on tavarataloja, jotka erikoistuvat vaatteiden, elintarvikkeiden ja kodin tuotteiden myyntiin. Britanniassa ketjulla on myös Simply Food -myymälöitä, joissa myydään pelkästään elintarvikkeita. Päivittäistavaroiden osuus yhtiön myynnistä on noin puolet.

1970-luvulla paroni Marcus Sieffin johdolla yritys menestyi ja oli tunnettu henkilöstönsä hyvästä kohtelusta, mutta hänen vetäydyttyä johdosta alkoivat yhtiön vaikeudet. Sen käytännölliset vaatemallistot eivät enää puhutelleet nuorta kuluttajasukupolvea. Vuosituhannen vaihteessa yritys joutui vetäytymään sekä muista Euroopan maista että Pohjois-Amerikasta. Sen jälkeen yritys on taas tehnyt parempaa tulosta.

## Yritys Suomessa
Marks & Spencer oli 1990-luvun lopulla Suomen markkinoilla Stockmannin kanssa solmitulla franchising-sopimuksella. Maaliskuussa 2014 kerrottiin uudesta yhteistyöstä S-ryhmän kanssa. S-ryhmä avasi Marks & Spencer -myymälän ensin lokakuussa 2014 Helsingin keskustan Sokoksen yhteyteen ja sitten Jyväskylään, Hämeenlinnaan,  Tampereelle, Lappeenrantaan, Lahteen ja Poriin. Suomenkielinen, Suomen markkinoille räätälöity verkkokauppa avattiin keväällä 2015. 
 Tammikuussa 2025 Martk & Spencer lopetti myyntinsä sekä Sokoksen verkkokaupassa että tavarataloissa.

Marks & Spencerin vaatemerkkeihin kuuluvat *M&S Collection, Limited Collection, Per Una, North Coast, Portfolio, Indigo Collection, Autograph, Classic, Blue Harbour, Collezione, Savile Row Inspired* ja *Big & Tall*.

## Lähteet

## Aiheesta muualla

*Marks & Spencerin kotisivu 
*Marks & Spencer Finlandin sivusto
Ammattiopisto Samiedu

**Ammattiopisto Samiedu** (aikaisemmalta nimeltään Savonlinnan ammatti- ja aikuisopisto) on Savonlinnassa sijaitseva toisen asteen ammatillinen oppilaitos, jota ylläpitää Itä-Savon koulutuskuntayhtymä ammatillisen koulutuksen kuntayhtymä. Ammattiopistossa opiskelee noin 2000 eri ikäistä opiskelijaa. Ammattiopisto Samiedu on aloittanut toimintansa vuonna 1960 Savonlinnan ammattikouluna. Vuoden 2018 alussa Savonlinnan ammatti- ja aikuisopisto vaihtoi virallisesti nimensä Ammattiopisto Samieduksi.

Samiedun koulutusmuotoja ovat ammatillinen peruskoulutus, ammatillinen lisäkoulutus, työvoima- ja henkilöstökoulutus sekä oppisopimuskoulutus. Samiedussa on mahdollisuus suorittaa ammatillisia perustutkintoja sekä ammatti- ja erikoisammattitutkintoja sekä tutkinnon osia niistä.

## Tutkinnot

Oppilaitoksessa on mahdollista suorittaa seuraavat ammatilliset perustutkinnot:

* **Kulttuuriala**
** Taideteollisuusalan perustutkinto (artesaani)

* **Yhteiskuntatieteiden, liiketalouden ja hallinnon ala** 
** Liiketoiminnan perustutkinto (merkonomi)

* **Matkailu-, ravitsemis- ja talousala**
** Matkailualan perustutkinto (matkailupalvelujen tuottaja)
** Puhtaus- ja kiinteistöpalvelualan perustutkinto (kodinhuoltaja), (toimitilahuoltaja), (kiinteistönhoitaja)
** Ravintola- ja cateringalan perustutkinto (kokki), (tarjoilija)

*  **Sosiaaliala**
** Hius- ja kauneudenhoitoalan perustutkinto (parturi, kampaaja), (kosmetologi)
** Sosiaali- ja terveysalan perustutkinto (lähihoitaja), perustason ensihoitaja

* **Tekniikka ja liikenne**
** Ajoneuvoalan perustutkinto (automekaanikko)
** Logistiikan perustutkinto (kuorma-autonkuljettaja), (yhdistelmäajoneuvonkuljettaja)
** Sähkö- ja automaatioalan perustutkinto (sähköasentaja), (automaatioasentaja)
** Tieto - ja viestintätekniikan perustutkinto (ohjelmistosuunnittelija), (IT-tukihenkilö)
** Kone- ja tuotantotekniikan perustutkinto (koneistaja), (levyseppä-hitsaaja)
** Talotekniikan perustutkinto (putkiasentaja)
** Rakennusalan perustutkinto (talonrakentaja)
 
* **Luonnonvara- ja ympäristöala**
** Metsäalan perustutkinto (metsäenergian tuottaja)
** Luonto- ja ympäristöalan perustutkinto

## Aiheesta muualla
*Ammattiopisto Samiedu
Shriya Saran

**Shriya Saran** (s. 11. syyskuuta 1982 Dehradun, Uttarakhand, Intia), tunnetaan myös pelkästään nimellä **Shriya**, on intialainen näyttelijä ja malli. Hän on näytellyt telugun-, tamilin- ja hindinkielisissä elokuvissa sekä muutamassa englannin-, malajalamin- ja kannadankielisessä elokuvassa.

Saran teki elokuvadebyyttinsä telugunkielisessä elokuvassa *[[Ishtam]]* (2001). Hänen ensimmäinen kaupallinen menestyksensä oli *[[Santosham (vuoden 2002 elokuva)|Santosham]]* (2002), minkä jälkeen hän näytteli monissa muissa telugunkielisissä elokuvissa yrittäessään saada jalansijaa hindin- ja tamilinkielisissä elokuvateollisuuksissa.

Vuonna 2007 Saran näytteli elokuvassa *[[Sivaji (elokuva)|Sivaji]]*, joka oli siihen aikaan eniten tuottanut tamilinkielinen elokuva. Hän näytteli toista pääosaa Jesse Metcalfen kanssa ensimmäisessä englanninkielisessä elokuvassaan *[[The Other End of the Line]]* (2008). Hänen seuraaviin elokuviinsa kuuluivat menestyneet tamilinkielinen *[[Kanthaswamy]]* (2009) ja malajalaminkielinen *[[Pokkiri Raja (vuoden 2010 elokuva)|Pokkiri Raja]]* (2010), jotka tekivät hänestä yhden eteläintialaisten elokuvateollisuuksien johtavista näyttelijättäristä.

Saran tunnetaan myös hyväntekeväisyystyöstään. Vuonna 2011 hän avasi näkövammaisia työllistävän kylpylän Mumbaihin.

## Yksityiselämä
Saran avioitui hindumenoin venäläisen Andrei Koscheevin kanssa Udaipurissa 19. maaliskuuta 2018. Saran on koulutettu kathak-tanssija.

## Filmografia

## Lähteet

## Aiheesta muualla

* 
*
Asda

**Asda** on brittiläinen vähittäiskaupan ketju, joka keskittyy pääosin päivittäistavarakauppaan. Se on Britannian toiseksi suurin vähittäismyyjä Tescon jälkeen. Ketjun omistaa yhdysvaltalainen Walmart.

## Aiheesta muualla

*Asdan kotisivu
Raphael Holzdeppe

**Raphael Holzdeppe** (s. 28. syyskuuta 1989) on saksalainen seiväshyppääjä. Hän edustaa LAZ Zweibrücken -seuraa ja on pituudeltaan 178&nbsp;cm.

Holzdeppe voitti kultaa alle 20-vuotiaiden MM-kilpailuissa 2008 hypättyään 550. Pekingin olympialaisissa 2008 hän sijoittui kahdeksanneksi tuloksella 560. Hän voitti alle 23-vuotiaiden Euroopan-mestaruuden Kaunasissa 2009 tuloksella 565. Barcelonan EM-kilpailuissa 2010 hän oli yhdeksäs. Daegun MM-kilpailuissa 2011 Holzdeppe karsiutui finaalista.

Helsingin EM-kilpailuissa 2012 Holzdeppe saavutti pronssia tuloksella 577. Lontoon olympialaisissa 2012 hän sai pronssia uudella ennätyksellään 591 cm. Hän sijoittui kahdeksanneksi Göteborgin EM-hallikilpailuissa 2013. Holzdeppe voitti kultaa Moskovan MM-kisoissa elokuussa 2013 tuloksella 589. Pekingin MM-kisoissa 2015 hän sai hopeaa tuloksella 590. Hän karsiutui loppukilpailusta Rio de Janeiron olympialaisissa 2016. Hän oli viides Belgradin EM-hallikilpailuissa 2017. Lontoon MM-kilpailuissa 2017 hän jäi loppukilpailussa ilman tulosta. Birminghamin MM-hallikilpailuissa 2018 hän sijoittui viidenneksi. Hän jäi Berliinin EM-kilpailujen 2018 karsinnassa ilman tulosta. Dohan MM-kilpailuissa 2019 hän oli kuudes.

## Lähteet
VAT

**VAT** voi tarkoittaa:
*arvonlisävero, ALV, (*[[Englannin kieli|engl.]] Value added tax, VAT*)
*Valmentajan ammattitutkinto (VAT)
*Valokuvaajan ammattitutkinto (VAT)
*Vartijan ammattitutkinto (VAT)
*Vatikaanivaltio, maatunnus VAT
*valtakunnalliset alueidenkäyttötavoitteet (VAT)
HMD (täsmennyssivu)

**HMD** tarkoittaa muun muassa:

* HMD Global, puhelimia kehittävä ja markkinoiva yritys
* Heard ja McDonaldinsaaret,  Australian territorio Eteläisellä jäämerellä
Nakkipiilo

**Nakkipiilo** on nakeista ja taikinasta valmistettava leivonnainen. Nakkipiilot luokitellaan suolaisiin leivonnaisiin.

Valmistus aloitetaan mahdollisten taikinalevyjen pehmennyksestä hiukan leveämmäksi ja isommaksi. Sitten levyt leikataan puoliksi, ja joka puolikkaalle levitetään nakki ja mahdolliset lisukkeet, esimerkiksi juustoviipaleita. Sen jälkeen taikinalevyt nipistetään kiinni ja asetetaan leivinpaperille taite alaspäin. Sen jälkeen nakkipiilot paistetaan uunissa, minkä jälkeen ovat valmiita tarjoiltaviksi.

## Katso myös
* Nakkisämpylä

## Lähteet
Marjoniemi (Kesälahti)

**Marjoniemi** on kylä Kiteellä Pyhäjärven rannalla, entisen Kesälahden kunnan alueella. Kylä sijaitsee noin 12 kilometrin päästä Kesälahden keskustaajamasta. 

Kylä rajoittuu entisiin Uukuniemen ja Punkaharjun kuntiin ja nykyiseen Parikkalan kuntaan ja Savonlinnan kaupunkiin. Kylässä on 11 taloa, ja lukuisia loma-asuntoja. 

Kylässä toimii yritys Marjoniemen Taimitarha. Kyläläisten käytössä on Tyytiinlahdessa kota, jossa voi käydä grillaamassa tai keittämässä nokipannukahvit. Kodalla järjestetään myös joskus kylätapahtumia.

## Lähteet
YEM

**YEM** tai **Yem** voi tarkoittaa seuraavia:

* YEM, Jemenin maakoodi
* Yem, yhteisemitterikytkentä, yksi transistorien peruskytkennöistä
Bruniales

**Bruniales** on kaksisirkkaisten asteridien Euasteridae II -ryhmään kuuluva kasvilahko. Siihen kuuluu kaksi heimoa, kahdeksan sukua ja 86 lajia. Lahkon kehityshaara on eriytynyt muista kasveista noin 93 miljoonaa vuotta sitten, ja lahko on nykyisestä pienestä lajimäärästään huolimatta morfologisesti monimuotoinen.

## Kuvaus
Lahkon kasvit ovat monivuotisia ainavihantia puuvartisia kasveja. Ne kasvavat subtrooppisilla ja trooppisilla alueilla. Kukat ovat tyypillisesti monisäteittäisesti symmetrisiä.

## Heimot
* **[[bruniakasvit|Bruniaceae]]** – bruniakasvit
** 6 sukua ja 81 lajia Etelä-Afrikassa
** synonyymi: Berzeliaceae
* **[[Columelliaceae]]**
** 2 sukua ja 5 lajia Keski- ja Etelä-Amerikassa
** synonyymi: Desfontainiaceae
** voidaan sijoittaa myös omaan lahkoonsa Desfontainiales (syn. Columellales)

## Luokittelu
Lahkon heimot on aiemmin luokiteltu lahkoon Dipsacales. Bruniakasvit (Bruniaceae) on joskus myös luokiteltu lahkoon Asterales. Heimo Escalloniaceae on joskus sijoitettu lahkoon, mutta nykyisin sitä pidetään kuuluvana omaan lahkoonsa Escalloniales. Heimoa Paracryphiaceae pidetään lahkon Bruniales sisarryhmänä, eikä ole täysin selvää, pitäisikö se sisällyttää lahkoon Bruniales vai omaan lahkoonsa Paracryphiales.

## Lähteet
Jennifer Higdon

**Jennifer Higdon** (s. 31. joulukuuta 1962 Brooklyn, New York) on yhdysvaltalainen säveltäjä. Hän on voittanut lukuisia palkintoja, kuten vuoden 2010 musiikin Pulitzer-palkinnon viulukonsertostaan; samana vuonna hän sai lyömäsoitinkonsertolla Grammyn parhaan nykyklassisen sävellyksen kategoriassa. Vuonna 2019 lyömäsoitinkonserton levytys (2008) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Higdon työskentelee Curtis Institute of Musicissa Philadelphiassa.

Higdon opetteli 15-vuotiaana itsenäisesti soittamaan huilua. Muodolliset opintonsa hän aloitti 18-vuotiaana, ja säveltämisen hän aloitti vasta 21-vuotiaana. Hän on avoimesti lesbo, ja hänellä on elämänkumppani, Cheryl Lawson.

## Lähteet
Transneft

**Transneft** () on Venäjän maaöljyn ja öljynjalostustuotteiden siirtoputkistoista vastaava pörssiyhtiö, jonka osake-enemmistö on Venäjän valtion kontrollissa. Yhtiö hallitsee maailman suurinta öljyputkistoa, jota kautta kulkee noin 95% Venäjän tuottamasta raakaöljystä ja öljynjalostustuotteista. Forbesin kevään 2012 listalla yhtiö luokiteltiin Venäjän 13. suurimmaksi julkiseksi yhtiöksi; maailmanlistalla sen sijoitus oli 587. 

Yhtiön pääkonttori sijaitsee Moskovassa. Yhtiön osake on noteerattu Moskovan pörssissä (MICEX-RTS).

## Lähteet

## Aiheesta muualla
*Kartta Trasneftin öljyn siirtoputkistoista  
*Kartta Trasneftin öljynjalostustuotteiden siirtoputkistoista
Kasvitauti

**Kasvitauti** on kasveilla esiintyvää virus-, home-, sieni- tai bakteeriperäistä sairautta. Ne leviävät ilman, veden, saastuneen kasvimateriaalin, maan ja työvälineiden mukana, mutta myös tuhohyönteiset voivat levittää virustauteja kasvista toiseen. Kasvitaudit haittaavat viljelyä ja maataloutta.

## Kasvitautityyppejä
Härmä on ilmenee valkoisena jauhona lehtien pinnalla. Harmaahometta esiintyy erityisesti mansikalla, mutta se saattaa vaivata myös kukkakasveja. Kukilla esiintyy myös laikku-, juuristo- ja tyvitauteja. Hedelmissä esiintyy hedelmärupea, joka aiheuttaa mustia laikkuja hedelmiin. Omenoilla ja päärynöillä esiintyy muumiotautia, joka muuttaa hedelmät ruskeiksi.

## Kasvitautien ennaltaehkäisy
Kasvitauteja voidaan ennaltaehkäistä käyttämällä puhdasta lisäysmateriaalia, poistamalla sairaat kasvit ja pitämällä hyvää hygieniaa. Taimien kasvatuksessa käytettävät ruukut ja laatikot pestään huolellisesti sekä kylvetään siemenet puhtain käsin. Taudit yleistyvät, jos kasvia kasvatetaan samassa paikassa monta vuotta ja niitä voidaan ehkäistä vuoroviljelyllä.

## Kasvitautien torjunta
Usein kasveihin tulleita tauteja torjutaan erilaisilla kemiallisilla kasvinsuojeluaineilla, mutta myös biologinen torjunta ja perusaineiden käytt on mahdollista. Torjuntaa tarvitaan silloin, kun taudinaiheuttajia on niin paljon, että niiden aiheuttama tuho on merkittävä. Yleensä kasvinsuojeluaineet ruiskutetaan kasvustoon, mutta niitä voidaan levittää myös maahan tai käsitellä siemenet. Biologista torjuntaa käytetään erityisesti luomuviljelyssä. Joihinkin kasvitauteihin eivät kasvinsuojeluaineet auta. Esimerkiksi omena- ja päärynäpuille vaarallista tulipoltetta ei voi torjua kasvinsuojeluaineilla, vaan saastuneet puut joudutaan hävittämään.

## Lähteet

## Aiheesta muualla

* Kasvitaudit ja tuholaiset – Ruokavirasto  
* Martat.fi: Torju kasvien tuhoojat luonnonmukaisesti
* Kasvinsuojeluseura ry 
* Tiede: Älä huoli torjunta-aineista
FRA

**FRA** tai **Fra** voi tarkoittaa ainakin seuraavia:

* Ranska (France)
* FRA, Frankfurt am Mainin lentoaseman IATA-tunnus
* Puolustusvoimien radiolaitos, ruotsiksi Försvarets radioanstalt, lyhenne FRA, Ruotsin signaalitiedustelusta vastaava viranomainen
* Euroopan unionin perusoikeusvirasto (FRA), yksi EU:n erillisvirastoista.
Ulrika Westerlund

**Ulrika Westerlund** on ruotsalainen journalisti ja HLBT-oikeusaktivisti. Hänet valittiin toukokuussa 2010 RFSL:n (*Riksförbundet för homosexuellas, bisexuellas och transpersoners rättigheter*) johtoon. Hän oli tällöin 37-vuotias. Lisäksi hän on toiminut muun muassa Tukholman Priden puheenjohtajana ja *[[Bang]]*-lehden päätoimittajana. Hän on RFSL:n 17. puheenjohtaja ja kolmas nainen tässä tehtävässä. Hänen edeltäjänsä oli Sören Juvas.

## Lähteet
Landsforeningen for lesbisk og homofil frigjøring

**Landsforeningen for lesbisk og homofil frigjøring** (LLH) on norjalainen seksuaali- ja sukupuolivähemmistöjen oikeuksia ajava järjestö. 1940-luvun lopussa Tanskan Forbundet af 1948 hyväksyi kaksi edustajaa Norjassa, ja norjalainen Forbundet av 1948 perustettiin erillisenä järjestönään vuonna 1952. LLH syntyi vuonna 1992, kun Forbundet av 1948 ja *Fellesrådet for homofile organisasjoner i Norge* yhdistyivät. Nykyisin järjestön jäsenmäärä on noin 2&nbsp;300.

## Lähteet
Porin Ässät (jalkapallo)

**Porin Ässät** on nykyinen jääkiekkoseura, jonka ohjelmassa oli myös jalkapallo vuosina 1967–1981.

## Seuran perustaminen
Ässät syntyi vuonna 1967 kun kaksi porilaista seuraa, Porin Karhut ja RU-38 yhdistyivät. Uuden seuran jääkiekkojoukkue sai Karhujen paikan jääkiekon SM-sarjassa, Ässien jalkapallojoukkue puolestaan peri RU-38:n sarjapaikan jalkapallon Mestaruussarjasta. Karhujen jalkapallojoukkue jatkoi toimintaansa vielä yhden kauden Ässien kakkosjoukkueena toiseksi korkeimmalla sarjatasolla Suomensarjassa.

## SM-sarjakaudet

Porin Ässien taival jalkapallon pääsarjassa kesti kaksi vuotta. Ensimmäisenä kautenaan vuonna 1968 se sijoittui 12 joukkueen sarjassa kymmenenneksi, välttäen putoamisen neljän pisteen erolla Ponnistukseen.

Vuonna 1969 Ässät lähti sarjaan erittäin kapealla materiaalilla. Kun joukkue kohtasi vielä suuren määrän loukkaantumisia, jäi se sarjan viimeiseksi. Ässät saavutti 22 ottelussa ainoastaan yhden voiton ja neljä tasapeliä. Joukkueen pelaajat kävivät niin vähiin, että esimerkiksi HJK:ta vastaan Olympiastadionilla joutui 40-vuotias valmentaja Toivo Johansson itsekin kentälle. Tuloksena oli 1–10-tappio. Ässät kärsi myös Suomen Cupissa nöyryyttävän kuuden maalin häviön kahta sarjatasoa alempana pelanneelle Lapuan Virkiälle.

Loppukaudesta Ässien joukkue koostui suurelta osin juniori-ikäisistä pelaajista, Mukana oli myös Ässien jääkiekkomiehistöstä apuun hälytettyjä pelaajia, kuten jo Tampereen Palloilijoissa 1960-luvun alussa jalkapalloa pelannut Kaj Matalamäki.

Ässien jalkapalloryhmässä nähtiin vuosien saatossa myös useita muita jääkiekkoa päälajinaan pitäneitä pelaajia, nimekkäimpänä heistä Pekka Rautakallio.

## Alasarjakaudet
Kaksi seuraavaa kautta Ässät pelasi toiseksi korkeimmalla sarjatasolla, entisessä Suomensarjassa, joka oli nimetty uudelleen II-divisioonaksi. Vuodesta 1972 lähtien seura pelasi yhtä kautta lukuun ottamatta kolmannella sarjatasolla, joka oli aluksi nimeltään III-divisioona ja vuoden 1973 sarjauudistuksen jälkeen II-divisioona.

Ässien jalkapallotoiminta lopetettiin taloudellisista syistä keväällä 1981, jolloin sen pelaajat siirtyivät uudelleen perustetun Porin Palloilijoiden riveihin. Joukkue sijoittui II divisioonassa viimeiseksi ja putosi sarjaporrasta alemmaksi.

## Nuorten Suomen mestaruus

Kahden SM-sarjakauden lisäksi Ässien suurimmaksi jalkapallosaavutukseksi jäi vuonna 1970 saavutettu A-nuorten Suomen mestaruus. Mestaruusjoukkueessa pelasivat muun muassa Tapio Furuholm, Seppo Sairanen, Tapio Koskinen ja Pertti Lundell.

## Entisiä pelaajia
*Esa Furuholm
*Tapio Furuholm
*Juha Granath
*Keijo Koistinen
*Tapio Koskinen
*Pertti Lundell
*Jarmo Manninen
*Kaj Matalamäki
*Timo Mäkelä
*Risto Puustinen
*Pekka Rautakallio
*Seppo Sairanen
*Raimo Tuli
*Matti Unho

## Lähteet
*Porilaista jalkapallohistoriikkia 
*RSSSF/Finland - Divisional Movements 1930-2012

### Viitteet
Judith Weir

**Judith Weir** CBE (s. 1954) on brittiläinen säveltäjä. Hän on säveltänyt muun muassa useita oopperoita ja kirjoittanut niihin lisäksi libretot. Hän on saanut vaikutteita muun muassa islantilaisista saagoista, Kiinan Yuan-dynastian draamasta, saksalaisesta romantiikasta ja Britteinsaarten kansanmusiikkiperinteestä.

Weir on ollut Birminghamin kaupungin sinfoniaorkesterin nimikkosäveltäjänä ja säveltänyt lisäksi Bostonin sinfoniaorkesterille, BBC:n sinfoniaorkesterille ja Minnesotan orkesterille. Hän sai vuonna 2007 The Queen's Medal for Musicin. Hänestä tuli vuonna 1997 Royal Academy of Musicin kunniajäsen.

## Teoksia
* *King Harald's Saga* (1979)
* *A Night at the Chinese Opera* (ooppera, 1987)
* *We Are Shadows* (1999)
* *The welcome arrival of rain* (2001)
* *Tiger under the Table* (2002)
* *Piano Trio Two* (2003–2004)
* *CONCRETE* (2007)
* *Miss Fortune* (ooppera, 2011)

## Lähteet
Trikofagia

**Trikofagia** tarkoittaa hiusten syömistä, jota saattaa esiintyä trikotillomanian yhteydessä. Trikotillomaanikot, joilla esiintyy trikofagiaa, ovat muita todennäköisemmin miespuolisia ja kärsivät vakavammasta trikotillomaniasta. Hiusten syöminen tunnettiin ilmiönä lääketieteessä jo 1700-luvun lopussa, jolloin ranskalainen lääkäri kuvasi sen elimistöön muodostaman trikobesoaarin eli hiuspallon 16-vuotiaalla pojalla.

## Lähteet
Tim Hamilton

**Tim Hamilton** (s. 12. huhtikuuta 1982) on tšekkiläinen homopornonäyttelijä. Hän esiintyi elokuvissa vuosina 2001–2010 lähinnä Bel Ami -yhtiölle. Hän on 173-senttinen ja esiintyi sekä top- että bottom-ominaisuudessa. Hän voitti vuonna 2005 GayVN-palkinnon esiintymisestään elokuvassa *Greek Holiday 1: Cruising the Aegean* (Bel Ami). Palkinto myönnettiin kategoriassa "Paras näyttelijä: ulkomainen julkaisu". Vuonna 2008 Hamilton oli samassa kategoriassa GayVN-ehdokkaana esiintymisestä elokuvassa *Knockout* (Falcon International).

## Lähteet
Keijo Koistinen

**Keijo Koistinen** (10. elokuuta 1941 Nilsiä – 22. heinäkuuta 1968 Vehmersalmi) oli suomalainen jalkapalloilija ja jääkiekkoilija. 

## Jääkiekko
Jääkiekkoilijana Koistinen tunnettiin taitavana hyökkääjänä. Vuonna 1959 hän voitti Vierumäellä järjestetyn Jääkiekkoliiton tekniikkamestaruuskilpailun.  KalPan edustusjoukkueeseen Koistinen nousi jo 16-vuotiaana vuonna 1958. Ennen siirtymistään Porin Karhuihin hän pelasi neljä kautta KalPassa, joista vuodet 1958–1959 sekä 1961–1962 Mestaruussarjassa. 

Porin Karhuja Koistinen edusti pääsarjassa viiden kauden ajan, voittaen Suomen mestaruuden vuonna 1965. Kausi 1964–1965 oli myös henkilökohtaisesti hänen parhaansa, Koistinen sijoittui pistepörssissä kuudenneksi. Jääkiekkouransa hän lopetti kauden 1966–1967 jälkeen. Koistinen pelasi Mestaruussarjassa 110 ottelua tehopistein 47+32=79 ja istui 30 jäähyminuuttia.

## Jalkapallo
Jalkapalloa Koistinen pelasi Mestaruussarjassa vuosina 1960–1966 Kuopion Palloseuran riveissä. Suomen mestaruuden hän voitti 1966. Mestaruuden jälkeen Koistinen siirtyi pelaamaan Karhuihin myös jalkapalloa. Seura oli tuolloin toiseksi korkeimmalla sarjatasolla Suomensarjassa. Karhujen yhdistyttyä RU-38:n kanssa Porin Ässiksi 1967, hän jatkoi uuden seuran riveissä Mestaruussarjassa vielä seuraavana kautena. Yhteensä Koistinen pelasi urallaan jalkapallon pääsarjassa 41 ottelua.

## Kuolema
Koistinen kuoli hukkumisonnettomuudessa Vehmersalmella heinäkuussa 1968. Hän oli veneilemässä viiden hengen seurueessa Kallaveden Janissalon edustalla ja horjahti veteen vajoten välittömästi pinnan alle.

## Saavutukset
*Jääkiekon Suomen mestaruus 1965
*Jalkapallon Suomen mestaruus 1966  

## Lähteet
*Urheilusuomi.com/Pelaajakortti – Keijo Koistinen
*Niiralanmonttu.com
*Porilaista jalkapallohistoriaa 1960–1979 
*Banzai/KuPSin pääsarjapelaajat 1947/48–1989

### Viitteet
Viimeiset rotannahat

**Viimeiset rotannahat** on Anssi Mänttärin ohjaama satiirinen komediaelokuva vuodelta 1985.

Tarinassa valkopukuinen mies (Mänttäri) kiertää kapakasta ja sängystä toiseen. Elokuva kuuluu vaiheeseen, jolloin Mänttäri teki runsaasti halvalla tuotettuja elokuvia. Arvioiden mukaan ne olivat kuitenkin laadukkaita elokuvia. Elokuvan henkilöissä kuvastuvat tuolloinen talouden nousukausi ja nautinnontavoittelu mutta myös juurettomuus. Amatöörien näyttelijäntyöstä ja latteuksista huolimatta elokuva toimii TV-maailman arvostelijan mielestä edelleen pistävänä satiirina.

Anssi Mänttäri sai Anjalankosken Kinosunnuntain elokuvapalkinnon 1985.

## Näyttelijät

## Lähteet

## Kirjallisuutta
*Moilanen, Harri: ”Mänttäri pukeutui valkoisiin”, artikkeli elokuvasta. *Filmihullu* 1/1985. 

## Aiheesta muualla
*
Genki Dean

**Roderick Genki Dean** (, s. 30. joulukuuta 1991) on japanilainen yleisurheilija, joka kilpailee keihäänheitossa. Hän edustaa 市尼崎高 -seuraa. Hänen isänsä on brittiläinen.

Alle 20-vuotiaiden MM-kilpailuissa 2010 Dean saavutti hopeaa heitettyään keihästä 76,44 metriä. Hän pääsi Lontoon olympialaisissa 2012 finaaliin, jossa sijoittui yhdeksänneksi tuloksella 79,95. Hän oli yhdeksäs myös Eugenen MM-kilpailuissa 2022. Hän voitti Aasian-mestaruuden Bangkokissa 2023 tuloksella 83,15 ja sai pronssia saman vuoden Hangzhoun Aasian kisoissa tuloksella 82,68. Hän karsiutui loppukilpailusta Budapestin MM-kilpailuissa 2023, Pariisin olympialaisissa 2024 ja Tokion MM-kilpailuissa 2025.

Deanin ennätys keihäänheitossa on 84,66 metriä, jonka hän teki Tokiossa heinäkuussa 2025.

## Kausien parhaat heitot

* 2009 70,57 Niigata 5.10.
* 2010 78,57 Kitakyushu 3.11.
* 2011 79,20 Kumagaya 12.6.
* 2012 84,28 Hiroshima 29.4.
* 2013 80,15 Tokio 7.4.
* 2014 77,32 Tokio 11.5.
* 2015 77,51 Wakayama 5.10.
* 2016 79,59 Hiroshima 29.4.
* 2017 75,30 Hiroshima 29.4.
* 2018 76,33 Osaka 23.9.
* 2019 78,00 Osaka 12.5.
* 2020 84,05 Tokio 23.8.
* 2021 82,15 Potchefstroom 16.3.
* 2022 82,34 Eugene 21.7.
* 2023 83,15 Bangkok 16.7.
* 2024 83,19 Lausanne 22.8.
* **2025 84,66 Tokio 5.7.**

## Lähteet
Q-Tips (albumi)

**Q-Tips** on samannimisen brittiläisen yhtyeen studioalbumi vuodelta 1980. Yhtyeen laulusolistina toimi Paul Young, joka myöhemmin siirtyi menestyksekkäälle soolouralle. Albumin musiikki on soul-vaikutteista, ja seitsemän albumin yhdestätoista kappaleesta on yhtyeen omaa tuotantoa.

## Kappaleet

; Sivu 1

# Some Kinda Wonderful (Goffin / King) – 3:42
# Tracks of My Tears (Moore / Robinson / Tarplin) – 3:25
# Please Don’t Stay at Home (Blandamer / Watt-Roy / Young / Watts / Kew / Farr / Pearl / Hughes) – 3:20
# You Are the Life Inside of Me (Blandamer) – 4:33
# The in Crowd  (Page) – 3:20
# (Now I'm Left with a) Beautiful Memory (Watt-Roy / Young)  – 3:07

1. Screen Gems / EMI Music Ltd 2. Jobete Music (UK) Ltd 3. EMI / Blunderbuss / Island / Shotgun / Bright / Warner Bros 4. Chrysalis Music Ltd 5. Cross Music Ltd 6. Island / Bright / Warner Bros

; Sivu 2

# SYSLJFM (The Letter Song) (Joe Tex) – 2:41
# A Man Can't Lose (What He Don't Have) (Blandamer) – 6:07
# Uncle Willy (Blandamer / Young / Gifford) – 3:14
# Different World (Gifford / Young) – 3:36
# Keep Your Shoes on (Watt-Roy / Young) – 3:35

1. EMI Music Ltd 2. EMI / Blunderbuss 3. EMI / Blunderbuss / Shotgun / Bright / Warner Bros 4. Shotgun / Bright / Warner Bros 5. Island / Shotgun / Bright / Warner Bros

Albumin hitaat kappaleet ovat "You Are the Life Inside of Me" ja
"A Man Can't Lose (What He Don't Have)".

## Kokoonpano

* Paul Young – laulusolisti
* Barry Watts – rummut
* Mick Pearl – bassokitara
* Garth Watt-Roy – kitara, taustalaulu
* Ian (The Rev) Kew – kosketinsoittimet
* Tony Hughes – trumpetti
* Steve (Fix-it) Farr – baritonisaksofoni, taustalaulu
* Stewart Blandamer – alttosaksofoni, taustalaulu
sekä
* John Gifford – kitara kappaleella "SYSLJFM"

Yhtyeen managerina on toiminut Ged Doherty, One-Way Music, ja agentuurina Asgard. Lisätietoa yhtyeestä on saanut osoitteesta Roz Fleetwood, Shotgun Promotions, 20 Great Portland Street, London, W1.

## Tuotantotiedot

* Levy-yhtiö: Chrysalis Records Limited, 12 Stratford Place, London W1N 9AF
* Tuottaja: Bob Sargeant, paitsi * Q Tipsin kanssa (ko. kappale(et) jääneet merkitsemättä)
* Äänittäjät: Norman (Dingo Blue) Mighell ja Mark Dearnley
* Äänittäjien apulaiset: Nigel Mills ja Nick Rodgers
* Äänityspaikat: Basing Street Studios ja Roundhouse Studios, paitsi "SYSLJFM" Livingston Studios

LP-levyn kansi on painettu Yhdistyneessä kuningaskunnassa. Osallisena on ollut Art-Art.

Kiitoksissa on lisäksi mainittu Keith McCombie, Andy Walton, Yan Stiles, Mick Griffiths, Paul Fenn, Stuart Slater, Keith Evans, David Wills, Mr Kemp (pankinjohtaja), Harry Barter, Ken Grumbaum, the Big Youth, Waggy ja The Tipettes.

## Lähteet

* LP *Q-Tips* (Chrysalis Records Ltd CHR 1255) 1980
Renata Voráčová

**Renata Voráčová** (s. 6. lokakuuta 1983 Zlín) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 74 lokakuussa 2010 ja nelinpelissä sijalla 40 tammikuussa 2008. Hän on voittanut urallaan kahdeksan WTA-nelinpeliturnausta. Hän aloitti tenniksen pelaamisen 7-vuotiaana.

Voráčová voitti Ranskan avointen tyttöjen nelinpelin vuonna 2001 Petra Cetkovskán kanssa.

## Lähteet

## Aiheesta muualla

* 
*
Kolibrihaukka

**Kolibrihaukka** (*Accipiter superciliosus*) on haukkojen heimoon kuuluva lintu. Sen esiintymisaluetta Etelä- ja Keski-Amerikassa ovat Argentiina, Brasilia, Kolumbia, Costa Rica, Ecuador, Ranskan Guyana, Guayana, Nicaragua, Panama, Paraguay, Peru ja Suriname.

Linnun lukumäärä ei ole suuri, karkeasti arvioiden 670–6&nbsp;700 aikuista yksilöä, ja määrä on myös pienenemässä, mutta sen ei kuitenkaan arvioida olevan uhanalainen.

Se muodostaa superlajin yhdessä sisarlajinsa pilvimetsähaukan (*”A.” collaris*) kanssa.

## Alalajit
Sillä on kaksi alalajia, joita erottavat Andit. Ne eroavat toisistaan lähinnä pyrstön pituuden vuoksi. Väri- ja kokoero on pieni.
* *Accipiter superciliosus fontainieri* Bonaparte, 1853
* *Accipiter superciliosus superciliosus* (Linnaeus, 1766)

## Lähteet

## Aiheesta muualla
*
Marjoniemi

**Marjoniemi** voi tarkoittaa seuraavia:

;Paikkoja:
* Marjoniemi, kylä Heinolassa
* Marjoniemi, kylä Kangasniemellä
* Marjoniemi, kylä Kesälahdella
* Marjoniemi, kaupunginosa Kouvolassa
* Marjoniemi, kylä Mikkelissä
* Marjoniemi, kylä Ristiinassa
* Marjoniemi, kylä entisessä Valkjärven kunnassa
* Marjoniemen lomakylä, lomakylä Pyhäjärvellä

;Henkilöitä:

* Antti Marjoniemi (1904–1922), suomalainen heimosoturi ja henkirikoksen uhri
* Sara Marjoniemi, TV Off -yhtyeen laulaja
Rantakiharasammal

**Rantakiharasammal** eli **rantapörrösammal** (*Hymenoloma crispulum*) on kiharasammaliin kuuluva lehtisammallaji. Sitä esiintyy Euroopassa, Amerikassa, Aasiassa ja Antarktiksella, yleisimmin pohjoisilla viileillä alueilla. Pohjoismaissa se on laajasti levinnyt. Rantakiharasammalta esiintyy suuressa osassa Suomea, paitsi eteläisimmissä maakunnissa. Laji kasvaa jokien ja järvien rannoilla, silikaattikallioiden seinämillä ja lohkareilla, tunturikankailla, etelässä rantakallioilla ja -kivillä.

## Lähteet
* Ulvinen, Tauno, Syrjänen, Kimmo & Anttila, Susanna 2002:   (pdf)
* Ulvinen, Tauno & Syrjänen, Kimmo: Suomen sammalten levinneisyys eliömaakunnissa Liite 1.
* Global Biodiversity Information Facility: ''Dicranoweisia crispula'' 

### Viitteet

## Aiheesta muualla
* Pinkka – Lajintuntemuksen oppimisympäristö: Rantapörrösammal (''Dicranoweisia crispula'') Kuvia. **Arkistolinkki**.
* Suomen sammalet - levinneisyys ja ekologia
*Luopioisten kasvisto: Rantapörrösammal (''Hymenoloma crispulum'')
IAI

**IAI** tai **iai** voi tarkoittaa seuraavia:
* Israel Aerospace Industries, israelilainen aseteollisuusyritys
* Irakin islamilainen armeija
* Iaidō
Eurooppatie E22

**E22** tai **Eurooppatie 22** on Yhdistyneen kuningaskunnan Holyheadistä Venäjän Išimiin kulkeva tie.
Sen pituus on 5&nbsp;320 kilometriä ja on tämän myötä yksi pisimmistä eurooppateistä. E22 päättyi ennen Latviaan, mutta 24. kesäkuuta 2002 tien viitoitusta jatkettiin Venäjälle.

## Tien kulku

#### Yhdistynyt kuningaskunta

Holyhead - Chester - Warrington - Manchester - Leeds - Doncaster - Immingham (ei lauttayhteyttä Alankomaihin)

#### Alankomaat

Amsterdam - Groningen - Nieuweschans

#### Saksa

Bunde - Leer - Oldenburg - Bremen - Hampuri - Stralsund - Sassnitz - lauttayhteys Ruotsin Trelleborgiin

#### Ruotsi

Trelleborg - Malmö - Lund - Kristianstad - Sölvesborg - Karlshamn - Karlskrona - Kalmar - Norrköping (ei lauttayhteyttä Latvian Ventspilsiin)

Ruotsissa Eurooppatiellä ei ole rinnakkaisteitä. Norrköpingistä Ventspilsiin ei ole lauttayhteyttä, lähin mahdollinen lauttayhteys on Nynäshamnista Ventspilsiin.

#### Latvia

Ventspils - Riika - Jēkabpils - Rēzeknezekne]] - Zilupe

#### Venäjä

Latvian raja-asema (Zasitino)– Velikije Luki– Moskova– Vladimir– Nižni Novgorod– Kazan– Iževsk– Igra– Perm– Jekaterinburg– Tjumen- Išim

## Kuvagalleria

Kuva:A55Penmaenmawr.jpg|E22/tie A55 Pohjois-Walesin Penmaenmawrissa, Britanniassa.
Kuva:M62 J22 from Pennine Way.JPG|E22/tie M62 liittymällä 22, joka on Englannin moottoritieverkon korkein kohta, West Yorkshire, Britannia
Kuva:Afsluitdijk - cropped.jpg|E22 Afsluitdijkilla Alankomaissa
Kuva:E22norr1.jpg|E22 Norrköpingissä, Ruotsissa
Kuva:E22 Rezekne.jpg|E22 Rēzeknen lähellä, Latviassa
Kuva:Moscow — Novorizhskoe shosse.JPG|E22/M9-tien alkupiste Venäjällä
Kuva:M7morning.jpg|E22 Orehovo-Zujevon lähellä Moskovan alueella, Venäjällä
Kuva:Pokrov route e 22 2.jpg|E22 Pokrovissa, Venäjällä


## Lähteet
Joutsenhanhi

**Joutsenhanhi** (*Anser cygnoid*) on uhanalainen hanhilaji. Joutsenhanhen kesytettyä muotoa kutsutaan kyhmyhanheksi.

## Tuntomerkit
Joutsenhanhen selkäpuoli ja niska ja pään yläosa ovat tummanruskeanharmaat. Kaula ja kurkku ovat vaaleanväriset, mikä luo huomiota herättävän kontrastieron.

## Levinneisyys
Joutsenhanhia pesii Venäjällä, Mongoliassa ja Koillis-Kiinassa. Talvehtimisalueet sijaitsevat Japanissa, Etelä-Koreassa ja Kiinan rannikolla.

## Lähteet
Hiertokone

**Hiertokone** on kone, jota käytetään betonipintojen viimeistelyyn. Laitteita on eri kokoisia, isommat ovat päältä ajettavia ja pienempiä ajetaan kuin pientä tärytintä.
Akustinen kierto

**Akustinen kierto** on yleensä ei-toivottu ilmiö, jossa äänentoistojärjestelmä alkaa tuottaa vinkuvaa, joskus voimakastakin ääntä. Muodostuva melu voi saada alkunsa periaatteessa pelkästä kohinasta, jota äänentoistolaitteissa ilmenee, mikäli vahvistimen vahvistus on riittävän suuri. Kierto syntyy kun ääni palaa kaiuttimesta mikrofoniin, ja vahvistus kasvaa kasvamistaan laitteiden dynamiikan ylärajalle asti.

## Kierron käytännöllisiä hallintakeinoja
Mikrofonin suuntaaminen eri asentoon, mieluusti poispäin kaiuttimista, vahvistimen vahvistuksen pienentäminen, esiintyjää voi myös pyytää pitämään mikrofonia lähempänä itseään, jolloin ei tarvita niin suurta vahvistusta, tai häntä voi pyytää olemaan samalla etäisyydellä ja puhumaan tai laulamaan kovemmalla äänellä. Edellä mainituissa keinoissa on vaarana äänen särkyminen, ellei mikrofoni kestä kovin suurta äänenpainetta. Esimerkkitapaus äänensärkymisestä on p-kirjain, johon lausuttaessa tulee lytyssä oleva tai poksahtahtava äänensävy. Tilan akustoiminen vähentää kaikumista ja sitä kautta myös kiertämistä.

Kitarassa voi käyttää mikrofonia kaikukopassa, jolloin kiertoa ei synny. Ääni ei kuitenkaan silloin ole luonnollinen.

## Kierron sähköisiä hallintakeinoja
Yleensä kussakin akustisessa tilassa voi olla tiettyjä taajuuksia, jotka resonoivat tehokkaimmin, ja sellaisia taajuuksia voi vaimentaa ekvalisaattorilla. Otollisimmat kiertotaajuudet voi mitata vinguttamalla tarkoituksellisesti systeemiä, tallentaa vinkunan ja määrittää taajuuden ohjelmallisesti tai taajuuslaskurilla. On myös mittauksen automaattisesti toteuttavia laitteita.

Oma vaikutuksensa on myös kunkin äänentoistolaitteen taajuusvasteella, mutta edellä esityt kierron hallintakeinot ovat silti yleispäteviä.

## Katso myös
* Mikrofoni
* Kaiutin

## Lähteet

## Aiheesta muualla
* Äänenmuokkaus: kohta "Akustinen kierto"
*